钦定古今图书集成/明伦汇编/氏族典/第500卷 > 《凌迪知万姓统谱》 > 寇洛
## 钦定古今图书集成/明伦汇编/氏族典/第500卷 > 《凌迪知万姓统谱》 > 寇洛

按《周书寇洛传》，“洛，上谷昌平人也。父延寿，和平中以
良家子镇武川，因家焉。贺拔岳西征，洛与之乡里，乃
募从入关，以功拜中坚将军。侯莫陈悦既害岳，众推
洛为盟主，洛与赵贵等议迎太祖。太祖至平凉，以洛
为右大都督，从讨侯莫陈悦，平之，拜泾州刺史。大统
四年，从太祖与东魏战于河桥。军还，洛率所部镇东”
雍。五年，卒于镇。谥曰武。子和嗣。《世宗》二年，赐姓《若口
引》氏，封松阳郡公。